MOMFA NKYERƐKYERƐ MO MMA
Yesu Kristo
—Sɛn na Ɛsɛ sɛ Yɛkae No?
Sɛ edu December mu a, Yesu mfonini a nkurɔfo ayeyɛ nyɛ na koraa. Wɔyɛ no sɛ akokoaa a ɔda mmoa adididaka mu. Nanso wohwɛ a, bere biara a yɛbɛkae Yesu no, ɛsɛ sɛ yɛkae no sɛ akokoaa anaa?
Nguanhwɛfo no wɔ hɔ ara na ɔbɔfo bi puee hɔ. Ɔka kyerɛɛ wɔn sɛ: “Wɔawo Agyenkwa a ɔne Awurade Kristo no.” Ɔbɔfo no san ka kyerɛɛ wɔn sɛ wobehu Yesu sɛ “wɔde ntama akyekyere no ho sɛ ɔda mmoa adididaka mu.” Ɛhɔ ara na abɔfo pii baa hɔ ‘beyii Onyankopɔn ayɛ.’
Sɛ wowɔ hɔ bi na wuhui sɛ abɔfo reyi Onyankopɔn ayɛ a, anka wobɛte nka sɛn?
Ankyɛ na afoforo nso baa Maria ne Yosef nkyɛn wɔ Betlehem. Nguanhwɛfo no kaa nea asi nyinaa kyerɛɛ nkurɔfo no, na wɔn nyinaa ani gyei paa. Saa anigyesɛm yi ama wo nso w’ani agye anaa?
Da koro ɔbɔfo bi a ne din de Gabriel kɔsraa Maria. Ɔbɔfo no hyɛɛ no bɔ sɛ ɔbɛwo abofra bi a “ɔbɛyɛ kɛse na wɔbɛfrɛ no Ɔsorosoroni no Ba.” Gabriel toaa so sɛ: “Obedi . . . hene, na n’ahenni remma awiei.”
Saa bere no, na Maria ne ɔbarima biara nnae da, enti na ɔpɛ sɛ ohu sɛnea ɔbɔfo no asɛm no bɛba mu. Ɛno maa Gabriel kyerɛkyerɛɛ mu sɛ: “Ɔsorosoroni no tumi bɛkata wo so,” na “wɔbɛfrɛ nea wobɛwo no no kronkron, Onyankopɔn Ba.” Onyankopɔn yii ne Ba no nkwa fii soro de hyɛɛ Maria yam ma ɔwoo no sɛ akokoaa. Ná eyi yɛ anwonwade kɛse paa!
Nkurɔfo ayeyɛ mfonini bi a “anyansafo baasa” ne nguanhwɛfo bi akɔsra abofra Yesu. Woahu saa mfonini no bi da?
Ɛyɛɛ dɛn na nsoromma mu ahwɛfo no huu Yesu?
Ɛnnɛ, Satan pɛ sɛ ɔma nkurɔfo nya adwene sɛ Yesu yɛ akokoaa a ontumi nyɛ ne ho hwee. Nanso ɔbɔfo Gabriel ka kyerɛɛ Maria sɛ: “Obedi . . . hene, na n’ahenni remma awiei.” Enti seesei Yesu redi hene wɔ soro, na ɛrenkyɛ ɔbɛsɛe Onyankopɔn atamfo nyinaa. Saa na ɛsɛ sɛ yɛkae Yesu na yɛka ne ho asɛm kyerɛ afoforo nso.
Fa wo Bible na kenkan
^ nky. 3 Sɛ worekenkan akyerɛ abofra na wuhu sɛ wɔasan baabi sei (
twi_Latn lug_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn